15. NŪDAĻA
Kai draudzis vacuokī kolpoj draudzei?
Myusu organizacejā nav olguotu goreidznīku. Taipat kai tys beja pyrmajā godsymtā, kod tyka izveiduota kristīšu draudze, i niule goreigi nūbrīduši bruoli teik nūzeimuoti ”ganeit” Dīva draudzi. (Apostolu Dorbi 20:28.) Itī kristīši, draudzis vacuokī, voda draudzi i guodoj par tū ”na spaidu kōrtā, bet gon labprōteigi pēc Dīva grybas; na nagūdeigas peļņas dēļ, bet gon ar prīcu”. (1. Pītera 5:1–3.) Kū jī dora deļ mums?
Jī guodoj par mums i myus aizsorgoj. Vacuokī draudzei dūd nūruodejumus nu Dīva Rokstim i goreigu aizsardzeibu. Vacuokī saprūt, ka itū svareigū uzdavumu jim ir uzticiejs Dīvs, deļtuo jī navys volda puor Dīva draudzi, bet guodoj par tū i vairoj tuos prīku. (2. Korintīšim 1:24.) Taipat kai gons guodoj par kotru nu sovom vuškom, vacuokī rauga īpazeit kotru draudzis lūcekli personeigi. (Salamana Pamācības 27:23.)
Jī mums vuica piļdeit Dīva grybu. Kotru nedeļu vacuokī voda draudzis sapuļcis, styprynuodami myusu ticeibu. (Apostolu Dorbi 15:32.) Pi tam itī uzticeigī kristīši uzajam vadeibu sludynuošonā, sasadorboj ar mums i paleidz mums pylnveiduot prasmis vysūs sludynuošonys veidūs.
Jī uzmundrynoj kotru personeigi. Lai paleidzātu mums styprynuot attīceibys ar Jehovu, draudzis vacuokī šod tod apcīmoj myus voi pīīt pi mums vaļsteibys zālē i pīduovoj sovu atspaidu i mīrynuojumu nu Rokstim. (Jākuba 5:14, 15.)
Nasaskotūt iz tū, ka draudzis vacuokī guodoj par draudzi, leluokajai daļai nu jim ir i juostruodoj i juopylda giminis pīnuokumi, kas prosa jūs laiku i uzmaneibu. Itī pošaizlīdzeigī bruoli ir peļnejuši myusu cīnu. (1. Tessalonikīšim 5:12, 13.)
Kaidu dorbu dora draudzis vacuokī?
Kai draudzis vacuokī paruoda personeigu interesi par kotru nu mums?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn